GGC เผยผลงานไตรมาส 2 ขาดทุน 15 เท่า หลังพิษโควิดฉุดยอดขายเมทิลเอสเทอร์ลด-Stock Loss พุ่ง
GGC เผยผลงานไตรมาส 2 ขาดทุน 15 เท่าตัว มาที่ 344 ลบ. จากช่วงเดียวกันเมื่อปีก่อนอยู่ที่ 21.83 ลบ. หลังพิษโควิดฉุดยอดขายเมทิลเอสเทอร์ลด-Stock Loss พุ่ง ขณะที่งวด 6 เดือน พลิกขาดทุนมาที่ 105.10 ลบ. จากช่วงเดียวกันเมื่อปีก่อนมีกำไร 0.19 ลบ.
5 ส.ค. 2563

บริษัท โกลบอลกรีนเคมิคอล จำกัด (มหาชน) หรือ GGC รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว ขาดทุนเพิ่มขึ้น เนื่องจากบริษัทฯขายผลิตภัณฑ์เมทิลเอสเทอร์เป็นจำนวน 100,518 ตัน ลดลงจำนวน 11,072 ตัน หรือคิดเป็นร้อยละ 10 เมื่อเปรียบเทียบกับไตรมาส 2/62 โดยมีสาเหตุหลักจากการแพร่ระบาดของเชื้อไวรัส COVID-19 ทำให้การเดินทางลดน้อยลงทั้งภาคประชาชน และภาคขนส่งสินค้า จึงส่งผลให้ภาพรวมปริมาณการใช้ดีเซลของประเทศในไตรมาส 2/63 ลดลงประมาณร้อยละ 6 เมื่อเปรียบเทียบกับไตรมาส 2/62
อีกทั้ง ในไตรมาส 2/63 บริษัทฯ ได้รับผลกระทบอย่างมากจากความผันผวนของราคาน้ำมันปาล์มดิบ ถึงแม้ว่าราคาเฉลี่ยน้ำมันปาล์มดิบของไตรมาส 2/63 จะสูงกว่าราคาเฉลี่ยในไตรมาส 2/62 แต่จากราคาน้ำมันปาล์มดิบในไตรมาส 2/63 ที่ปรับลดลงในอัตราที่มาก จากช่วงปลายไตรมาส 1/63 ประกอบกับราคาน้ำมันเมล็ดในปาล์มดิบในช่วงไตรมาส 2/63 ที่ปรับลดลงในอัตราที่ค่อนข้างมาก จากช่วงปลายไตรมาส 1/63 จึงทำให้บริษัทฯ มี Stock Loss &amp; NRV จำนวน 374 ล้านบาท ส่งผลให้บริษัทฯ มี EBITDA จำนวน -120 ล้านบาท ลดลงจากไตรมาส 2/62 ร้อยละ 236
อย่างไรก็ดี เมื่อหักผลกระทบ Stock Loss &amp; NRV จำนวนดังกล่าวแล้ว ทำให้บริษัทฯ มี Adjusted EBITDA จำนวน 254 ล้านบาท เพิ่มขึ้นจากไตรมาส 2/62 คิดเป็นร้อยละ 74 จากปัจจัยทั้งหมดที่กล่าวมาข้างต้น ส่งผลให้บริษัทฯรับรู้ขาดทุนสุทธิจำนวน 344 ล้านบาท ลดลง 322 ล้านบาท หรือคิดเป็นร้อยละ 1,464 เมื่อเปรียบเทียบกับขาดทุนสุทธิหลังรวมรายการพิเศษของไตรมาส 2/62